அமர் நாத் யாதவ்

அமர்நாத் யாதவ் (Amar Nath Yadav) என்பவர் இந்திய அரசியல்வாதியும்  பீகார் சட்டமன்றத்தின் முன்னாள் உறுப்பினரும் ஆவார்.Election Commission of India. இவர் இந்தியப் பொதுவுடமைக் கட்சியின் (மார்க்சிஸ்ட்-லெனின் விடுதலை) மூத்த தலைவராகவும், கட்சியின் பீகார் மாநிலக் குழுவின் உறுப்பினராகவும் உள்ளார்.Liberation. பீகாரில் உள்ள கிசான் மகாசபாவின் துணைத் தலைவராகவும் இருந்துள்ளார். உள்ளூரில் வலிமையான முகமது சகாபுதீனை எதிர்த்ததற்காக இவர் அறியப்படுகிறார், மேலும் இந்துஸ்தான் டைம்ஸ் கட்டுரையில் "சகாபுதினுக்கு எதிராக நின்ற ஒரே மனிதர்" என்று விவரிக்கப்பட்டார். இவர் தரவுலி சட்டமன்றத் தொகுதியில் 1995-2000 மற்றும் 2005-2010 காலத்தில் சட்டமன்ற உறுப்பினராக இருந்தார். 1997ஆம் ஆண்டில் சகாபுதீனுக்கு எதிராக பிரச்சாரம் செய்தபோது மாணவர் தலைவர் சந்திரசேகர் பிரசாத் கொல்லப்பட்டதைத் தொடர்ந்து இவர் இப்பகுதியில் முக்கியத்துவம் பெற்றார்.Times of India.

 ஆரம்பகால வாழ்க்கை 
பீகாரின் சீவான் மாவட்டத்தில் உள்ள கவில்புரா கிராமத்தில் அமர்நாத் யாதவ் பிறந்தார்.

 சட்டமன்ற உறுப்பினர் 
1990ஆம் ஆண்டு பீகார் சட்டப்பேரவைத் தேர்தலில் இந்திய மக்கள் முன்னணி வேட்பாளராக தரவுலி சட்டமன்றத் தொகுதியில் யாதவ் போட்டியிட்டார். இவர் இத்தேர்தலில் 16,623 வாக்குகள் (17.47%) வாக்குகளுடன் நான்காவது இடத்தில் இருந்தார்.Election Commission of India. 1995 தேர்தலில் தரவுலி சட்டமன்றத் தொகுதியில் மீண்டும் இபொக (எம்எல்) விடுதலைக் கட்சி வேட்பாளராக போட்டியிட்டார். இவர் 36,305 வாக்குகளைப் பெற்றார்.Election Commission of India. இருப்பினும், தேர்தலுக்குப் பிறகு, இவர் கைது செய்யப்பட்டு சிறையில் அடைக்கப்பட்டார். கட்சி இவருக்கு எதிரான குற்றச்சாட்டுகளை மறுத்து. அவற்றை 'தவறான குற்றச்சாட்டுகள்' என்று கூறியது. 1999 பிப்ரவரியில் நடந்த தாக்குதலின் போது யாதவின் பாதுகாப்புக் காவலர் கொல்லப்பட்டார். இபொக (எம்எல்) கூற்றுப்படி, மாநில அரசு குற்றவாளிகளைத் தண்டிக்க நடவடிக்கை எடுக்கத் தவறிவிட்டது என்பதாகும்.The Tribune.

2000 தேர்தலில் தரவுலி தொகுதியில் 33,990 வாக்குகளுடன் இரண்டாவது இடத்தைப் பிடித்தார்.Election Commission of India. பிப்ரவரி 2005 தேர்தலில் இவர் தரவுலி சட்டமன்றத் தொகுதியினை மீண்டும் கைப்பற்றினார். இத்தேர்தலில் 25,197 வாக்குகளைப் பெற்றார். அக்டோபர் 2005 தேர்தலில் இவருக்கு ஆதரவாக 30,355 வாக்குகள் கிடைத்தது. இத்தேர்தலில் தொகுதியினைத் தக்க வைத்துக் கொண்டார்.Election Commission of India.Election Commission of India. இவர் 2015ஆம் ஆண்டு இரகுநாத்பூர் சட்டமன்றத் தொகுதியில் போட்டியிட்டார்.

 மக்களவைத் தேர்தல் 
1999 இந்திய பொதுத் தேர்தலில் சீவான் மக்களவைத் தொகுதியில் இபொக (எம்எல்) வேட்பாளராக யாதவ் போட்டியிட்டார்.Election Commission of India. இவரது முக்கிய போட்டியாளர் சகாபுதீன் ஆவார். யாதவ் 255,229 வாக்குகளுடன் இரண்டாவது இடத்தைப் பிடித்தார். 2004 மற்றும் 2009 இந்திய பொதுத் தேர்தல்களில் சிவான் தொகுதியில் மீண்டும் போட்டியிட்டு, இரண்டு சந்தர்ப்பங்களிலும் மூன்றாவது இடத்தைப் பிடித்தார். 2004-இல் அவர் 72,225 வாக்குகளைப் பெற்றார். அதே நேரத்தில் 2009-இல் அவர் 72,988 வாக்குகளைப் பெற்றார்.Election Commission of India.Election Commission of India. 2014 இந்திய பொதுத் தேர்தலில் சிவான் தொகுதியில் இபொக (எம்எல்) தனது வேட்பாளராக யாதவை நிறுத்தியது.IBN Live.

 மேற்கோள்கள் 

பகுப்பு:பீகார் சட்டமன்ற உறுப்பினர்கள்
பகுப்பு:சீவான் மாவட்டம்